Tadau Tangaanak

**Tadau Tangaanak** nopo nga tadauwulan kapasarahan i taandakon monikid toun montok mamantang tangaanak, miampai tadauwulan kapanaandakan nopo nga mogisuusuai tumanud pogun. 
Ontok toun 1925, pinoimagon do kumoinsan nogi o **Tadau Tangaanak Sompomogunan** id Geneva ontok Persidangan Pomogunan kokomoi Kotundunan Tangaanak. Mantad toun 1950, taandakon ii ontok 1 Mahas id kogumuan pogun ii no soboogian mantad  Blok Kosilahon om Non-Aligned Movement, tumanud sogu mantad Women's International Democratic Federation. Taandakon o **Tadau Tangaanak Sompomogunan** ontok 20 Milau montok momuhondom kawagu kopoimaganan Kopoimaganan Kosongonuan Tangaanak do Pitimungan Agung PBB ontok 20 Milau 1959, om nogi koponorimaan do Konvensyen Kosongonuan Tangaanak kopihondot tadauwulan dii ontok toun 1989. Id piipiro pogun, pohoroon o tadau diti sabaagi **Minggu Tangaanak** om okon ko Tadau Tangaanak.

## Sajara

### Nontodon
Mimpuun o Tadau tangaanak ontok tadau Tiwang koduo wulan Mahas toun 1857 di Reverend Dr. Charles Leonard, pastor Gereja Universalist of the Redeemer id Chelsea, Massachusetts: Minapaharo i Leonard iso abaabayan poimbida montok tangaanak. Numaan disio pungaranai tadau dii sabaagi Tadau Mawar (Rose Day), nga sumusuhut nointutunan ii sabaagi Tadau Bunga (Flower Sunday), om pinungaranan di kawagu sabaagi Tadau Tangaanak.

Pinoimagon do kumoinsan nogi o Tadau Tangaanak sabaagi tadau koundarangan kabansaan do Republik Turki ontok toun 1920 miampai tadauwulan i pinatatap ontok 23 Ngiop. Mantad toun dii, taandakon o Tadau Tangaanak id taang kabansaan miampai porinta om suat abal ontok dii manahak kopoilaan do ii nopo nga tadau poimbida montok tangaanak. Sundung do ingkaa, naanu kootuson do nuru haro kopoimaganan montok manahak kointalangan om kookunan do kapanaandakan diti, om pinoindalan o kopoimaganan dii ontok toun 1929 do minongimpuun om Ponorikohon Republik Turki, Mustafa Kemal Atatürk.

### Tadau Tangaanak Sompomogunan
Pinoimagon do kumoinsan nogi o Tadau Tangaanak Sompomogunan id Geneva ontok Persidangan Sompomogunan kokomoi Kotundunan Tangaanak ontok tound 1925. Ontok 4 NMilau 1949, pinatatap o 1 Mahas sabaagi Tadau Sompomogunan Koumoligan Tangaanak do Koisaan Demikratik Sompomogunan Koonduan id Moscow. Mantad toun 1950, taandakon o 1 Mahas sabaagi Tadau Tangaanak id kogumuan pogun komunis om pasca-Komunis.

Taandakon o Tadau Tangaanak monikid toun ontok 1 Mahas, om pinatatap ontok do Milau 1949 id Paris maya kootuson Kongres Koisaan Demokratik Sompomogunan Koonduan, om tinaandak kumoinsan nogi ontok toun 1950.

### Tadau Tangaanak Sonwinoun
Ontok 14 Momuhau 1954, pinasaga iso resolusi miampot do India om Uruguay id suang Pitimungan Agung PBB montok mongunsub oinsanan pogun do papaharo *Tadau Tangaanak Sejagat*, miampai duo tudu toponsol om koiso nopo nga papasarabak pialanan om kopirotian miampot do tangaanak om koduo nopo nga popointutun angkab Piagam PBB om nogi kotundunan tangaanak pointongkop pomogunan. Baino, ointutunan ii sabaagi **Tadau Tangaanak Sompomogunan**, om taandakon monikid toun ontok 20 Milau. Tadauwulan nopo diti nga montok momuhondom kawagu kopoimaganan kosongonuan tangaanak i notorimo do Pitimungan Agung PBB ontok 20 Milau 1959. Ii nogi nga panakatanda do tadauwulan ontok toun 1989 soira pinasaga do Pitimungan Agung PBB o Konvensyen Kosongonuan Tangaanak, iso dokumen i kiwaa kuasa undang-undang.

### Inisiatif moden
Ontok toun 2000, pinointutun o Dimpoton Koburuon Milenium (Millennium Development Goals) do momuruan ngaawi pomogunan montok moningkod kasarabakan HIV/AIDS mondidikot toun 2015. Sundung do oguno o dimpoton diti montok oinsanan tulun, fokus toponsol nopo dau nga montok tangaanak.. Komited o UNICEF montok momodimpot onom mantad walu dimpoton i mionit do kosukupan tangaanak mooi do kaanu yolo do kosongonuan pogu;u i poinsuang id Konvensyen Tadau Tangaanak 1989. Popotounda o UNICEF do vaksin, miuhup miampai momomonsoi dasar id suang gana kapanamangan kolidasan om ponsisikan om minggoos montok monguhup tangaanak om mongumolig kosongonuan diolo.

Ontok Manom 2012, Setiausaha Agung pertubuhan Bangsa-Bangsa Bersatu (PBB) ontok dii i Ban Ki-moon minomuruan do iso inisiatif montok pondidikan tangaanak. Dimpoton nopo disio nga kosikul o oinsanan tangaanak mondidikot toun 2015. Koduo, popoingkawas kabaalan i naanu id sikul-sikul dii. I nopo kolimpupuson nga popoindalan dasar pondidikan montok papatanom kotoronongon, kapantangan om kopusahan kumaa sandad posorili.
Tadau Tangaanak Sompomogunan nopo nga okon ko tadau montok mangarayou toomod do tangaanak nga montok popoingkawas nogi kopurimanan kokomoi tangaanak pointongkop pomogunan i kawaya do panansasana'an id bontuk mongumang, eksploitasi om diskriminasi. Id piipiro pogun, posilihon o tangaanak sabaagi kukumalaja, kohompit id pioduhan kisanjata, masi id ralan om oinggorit gama pisuayan ugama, status minoriti toi ko' nakakung. Arahung o tangaanak do pisangadan om osiliu do pelarian gama pioduhan kisanjata om oontok kanto do trauma fizikal om psikologi. Kosunsungan kosongonuan i kohompit id suang istilah "tangaanak om konflik kisanjata" nopo nga: maganu om momoguno tangaanak sabaagi soudor, mamatai toi ko' mongumang tangaanak, mamagakom tangaanak, serangan id sikul om lamin pongusapan om nogi mangantob kouhupan koulunan kumaa tangaanak. baino nopo, kiwaa kiikiro 153 riong tangaanak kiumul 5 gisom 14 toun i sansagan kumalaja sabaagi buruh tangaanak. Ontok toun 1999, pinsaga do Koitinanan Buruh Antarabansa (ILO) o Konvensyen kokomoi Pogoduhan om Kopomunsaan Bontuk Buruh Tangaanak i Bobos Noindamaan, kohompit no perhambaan, pelacuran tangaank om pornografi tangaanak.

Kointigasan kosongonuan tangaanak id siriba Konvensyen kokomoi Tangaanak aanu id laman web UNICEF.

Nosiliu o Kanada do ponorikohon miampai do Sidang Kemuncak Pomogunan montok Tangaanak ontok toun 1990, om ontok toun 2002 pinointigas kawagu do PBB o komitmtn montok manalasai agenda Sidang Kemuncak Pomogunan 1990. Pinosuang nogi o ahal diti id suang ruputan Setiausaha Agung PBB kiuhu *We the Children: End-of Decade review of the follow-up to the World Summit for Children*.

Sumusuhut, minapalabus o agensi tangaanak PBB do iso ponoriukan i papatayad do koingkawason populasi tangaanak nopo nga popohompit 90 piatus mantad iso rionng tulun sumusuhut.

## Tadauwulan pointongkop pomogunan

Tadauwulan poinhimagon do kapanaandakan Tadau Tangaanak nookunan miampai mogisuusuai montok monikid pogun.

Taandakon o Tadau Tangaanak ontok 1 Mahas id pogun-pogun bagas Pisaan Soviet (kohompit no Armenia, Azerbaijan, Belarus, Estonia, Georgia, Kazakhstan, Kyrgyzstan, Latvia, Moldova, Rusia, Tajikistan, Turkmenistan, Uzbekistan) om nogi id pogun-pogub bagas toi ko' kakal po kipomusarahan komunis (Albania, Angola, Benin, Bosnia and Herzegovina, Bulgaria, Cambodia, Croatia, Cuba, Czech Republic, Slovakia, Ethiopia, Jerman Kosilahon, Kosovo, Laos, Mongolia, Montenegro, Mozambique, Mainland China, North Macedonia, Poland, Portugal, Romania, Serbia, Slovenia, Tanzania, Vietnam om Yaman, om pohoroon o kapanaandakan diti miampai lobi okoro id Israel gama do koundolihon mogigion Yahudi Soviet kumaa id pogun dii). Popohompit ii do 24 pogun i nakaanu kagabasan kalapas minitongkiad mantad Koisaan Soviet, Persekutuan Yugoslavia, Czechoslovakia om Ethiopia kalapas nokopitongkiad ngaawi ii. Pinoundaliu do Ukraine o tadauwulan kapanaandakan Tadau Tangaanak mantad 1 Mahas kumaa 20 Milau mimpuun toun 2025.

Taandakon o **Tadau Tangaanak Sompomogunan** ontok 20 Milau montok momuhondom kawagu Kopoimaganan Kosongonuan Tangaanak do Pitimungan Agung PBB ontok 20 Milau 1959.

Boogian nopo diti nga papatayad piipiro poomitanan oponsol, tumanud kouludan tadauwulan kapanaandakan.

## Sukuon

### Toud
*

## Noputan labus
* 
* Universal Children's Day on United Nations website